แรงขายทำกำไรกด SET พลิกลบ 1 จุด หลังไร้ปัจจัยหนุน จับตาแนวรับ 1,510 จุด-บจ.ประกาศงบ
แรงขายทำกำไรกด SET พลิกลบ 1 จุด หลังไร้ปัจจัยหนุน จับตาแนวรับ 1,510 จุด-บจ.ประกาศงบ โดยดัชนีปิดตลาดวันนี้ ที่ระดับ 1,516.94 จุด ลดลง 1.33 จุด หรือ 0.09% มูลค่าการซื้อขาย 7.49 หมื่นล้านบาท
10 ก.พ. 2564

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,516.94 จุด ลดลง 1.33 จุด หรือ 0.09% มูลค่าการซื้อขาย 7.49 หมื่นล้านบาท
10 หุ้นกดดัชนีวันนี้

ด้าน นายมงคล พ่วงเภตรา ผู้ช่วยกรรมผู้จัดการ ฝ่ายกลยุทธ์การลงทุนหลักทรัพย์ บล.เคทีบีเอสที เปิดเผยว่า ตลาดหุ้นไทยวันนี้ภาพตลาดโดยรวมเงียบเหงา หลังจากช่วงต้นสัปดาห์มีแรงซื้อเข้ามาตลาดค่อนข้างมาก จากความคาดหวังมาตรการกระตุ้นเศรษฐกิจของสหรัฐแต่ตลาดหุ้นสหรัฐก็เริ่มชะลอตัวและหันมารอความคืบหน้ารายละเอียดของมาตรการกระตุ้น ขณะที่ดัชนีชี้วัดการลงทุนอื่น เช่น อัตราผลตอบแทนพันธบัตรรัฐบาล เงินดอลลาร์สหรัฐฯ ก็อ่อนตัวลง ทำให้ตลาดเกิดภาวะชะลอตัวและมีแรงขายทำกำไรออกมา
“ไม่ว่าจะตลาดหุ้นไทย หรือเอเชีย แกว่งตัวไซด์เวย์มากกว่า ไม่ได้เป็นแรงชาย แต่หยุด ไม่ซื้อไม่ขาย Flow ที่เข้ามาก็หยุดเลยไม่เพิ่ม เหมือนตลาด freeze หุ้นอย่างกลุ่มธนาคารก็ถูก Take Profit ทำให้บรรยากาศตลาดเสีย คงรอดูตลาด Wait &amp; see”
ทั้งนี้ จากการติดตามข่าวของ นายโจ ไบเดิน ประธานาธิบดีสหรัฐ ได้มีการเรียกภาคเอกชน และว่าที่รมว.คลังมาพูดคุยแล้ว จึงต้องรอดูว่าผลจะเป็นอย่างไรต่อไป และขณะนี้ตลาดหุ้นเหมือนสูญญากาศมีสภาพนี้มา 2 วันแล้ว
โดยตลาดหุ้นไทยในขณะนี้ปัจจัยนอกประเทศมีน้ำหนักมากกว่า ส่วนในประเทศปัจจัยต่าง ๆ ดีขึ้น โดยเฉพาะสามารถควบคุมการแพร่ระบาดโควิดได้ดีขึ้น และมีมาตรการกระตุ้นเศรษฐกิจ อีกทั้งเศรษฐกิจไทยมีแนวโน้มฟื้นตัว ไม่เช่นนั้นกลุ่มธนาคารพาณิชย์จะไม่ปรับตัวขึ้น เพียงแต่ขณะนี้รอดติดตามความคืบหน้ามาตรการกระตุ้นเศรษฐกิจของสหรัฐฯ วงเงิน 1.9 ล้านล้านเหรียญสหรัฐ ว่าจะมีข้อสรุปหรือรายละเอียดอย่างไร และจะเริ่มเมื่อใด ทำให้นักลงทุนชะลอการลงทุน
สำหรับแนวโน้มตลาดวันพรุ่งนี้คาดว่าจะซึมๆ คล้ายวันนี้ เพราะรอความชัดเจนมาตรการกระตุ้นเศรษฐกิจสหรัฐฯ และปัจจัยใหม่ ก่อนเข้าสู่วันหยุดยาว พร้อมให้แนวรับที่ 1,510 จุด แนวต้านที่ 1,530 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
BAM   มูลค่าการซื้อขาย   3,475.56 ล้านบาท  ปิดที่  22.40 บาท เพิ่มขึ้น 1.00 บาท
GPSC  มูลค่าการซื้อขาย   3,209.20 ล้านบาท  ปิดที่  80.50 บาท ไม่เปลี่ยนแปลง
PTT   มูลค่าการซื้อขาย   2,996.77 ล้านบาท  ปิดที่  40.75 บาท ลดลง  0.25 บาท
GULF  มูลค่าการซื้อขาย   2,991.47 ล้านบาท  ปิดที่  35.25 บาท เพิ่มขึ้น 1.75 บาท
KBANK มูลค่าการซื้อขาย   2,625.75 ล้านบาท  ปิดที่ 144.50 บาท ลดลง  1.50 บาท
 
ตลาดหุ้นเอเชีย
